তথ্যবিবরণী নম্বর : ৩১৪৯

বঙ্গবন্ধুর আদর্শ ও চেতনাকে মানসপটে ধারণ করতে হবে

-- আবুল মাল আবদুল মুহিত

ঢাকা, ৭ ভাদ্র (২২ আগস্ট) :

সাবেক অর্থমন্ত্রী আবুল মাল আবদুল মুহিত বঙ্গবন্ধুর সংগ্রামী রাজনৈতিক আদর্শ ও চেতনাকে মানসপটে ধারণ করতে তরুণ প্রজন্মকে আহ্বান জানিয়ে বলেছেন, জাতির পিতার স্বপ্নের সোনার বাংলা গড়ে তুলতে নিজেদেরকে সুশিক্ষায় শিক্ষিত হতে হবে। বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোক দিবস উপলক্ষে আয়োজিত আলোচনা সভায় মূল আলোচকের বক্তৃতায় তিনি এ আহ্বান জানান।

জাতির পিতার জন্মশতবার্ষিকীর জাতীয় বাস্তবায়ন কমিটির সভাপতি জাতীয় অধ্যাপক রফিকুল ইসলামের সভাপতিত্বে আজ ঢাকায় আন্তর্জাতিক মাতৃভাষা ইনস্টিটিউটে আয়োজিত সভায় অন্যান্যের মধ্যে আলোচকবৃন্দ ছিলেন প্রধানমন্ত্রীর অর্থনৈতিক উপদেষ্টা ড. মসিউর রহমান, কুষ্টিয়া বিশ্ববিদ্যালয়ের বঙ্গবন্ধু চেয়ার শামসুজ্জামান খান ও পিআইবি’র চেয়ারম্যান আবেদ খান। স্বাগত বক্তব্য রাখেন জাতীয় বাস্তবায়ন কমিটির প্রধান সমন্বয়ক ড. কামাল আবদুল নাসের চৌধুরী।

সাবেক অর্থমন্ত্রী বলেন, বঙ্গবন্ধু শেখ মুজিবুর রহমান জাতিসত্তার আকাক্সক্ষার জন্ম দিয়েছেন, সৃষ্টি করেছেন একটি স্বাধীন রাষ্ট্র বাংলাদেশ। দেশের মানুষের অস্তিত্ব তৈরির জায়গা বিনির্মাণ করে গেছেন। এখানেই শেখ মুজিবুর রহমানের শ্রেষ্ঠত্ব। তিনি মহামানব, এটাই তাঁর বড় পরিচয়।

বক্তারা বলেন, শেখ মুজিবুর রহমানকে সপরিবারে হত্যাকা-ের ৭৫ পরবর্তী সময়ে দেশকে অন্ধকারের দিকে ঠেলে দিয়েছিল একটি কুচক্রী মহল। বঙ্গবন্ধুর সুযোগ্য কন্যা প্রধানমন্ত্রী শেখ হাসিনার নেতৃত্বে আজ সেই অন্ধকারাচ্ছন্ন দেশ মধ্যম আয়ের দেশে পরিণত হয়েছে। বাংলাদেশ আজ বিশ্বের কাছে উন্নয়নের রোল মডেল।

#

রবীন্দ্রনাথ/মাহমুদ/ইসরাত/মোশারফ/সেলিম/২০১৯/২২৪৫ ঘণ্টা

তথ্যবিবরণী নম্বর : ৩১৪৮

**বাংলাদেশ-ইন্দোনেশিয়া পরস্পর সহযোগী**

**--- ভূমিমন্ত্রী**

ঢাকা, ৭ ভাদ্র (২২ আগস্ট) :

ভূমিমন্ত্রী সাইফুজ্জামান চৌধুরী বলেছেন, পারস্পরিক সহযোগিতামূলক চেতনায় এক সাথে কাজ করার ক্ষেত্রে বাংলাদেশ ও ইন্দোনেশিয়া সহজাত অংশীদার। ইন্দোনেশিয়া প্রজাতন্ত্রের স্বাধীনতার ৭৪তম বার্ষিকী উপলক্ষে আজ ঢাকায় র‌্যাডিসন হোটেলে ইন্দোনেশিয়ান দূতাবাস আয়োজিত সংবর্ধনা অনুষ্ঠানে তিনি এসব কথা বলেন।

ভূমিমন্ত্রী অনুষ্ঠানে প্রধান অতিথি হিসেবে উপস্থিত ছিলেন। অনুষ্ঠানে সরকারের প্রতিনিধি, বিরোধী দলের নেতৃবৃন্দ, নাগরিক সমাজের সদস্যগণ, ব্যবসায়ী, শিক্ষাবিদ এবং সাংবাদিকরা উপস্থিত ছিলেন। ইন্দোনেশিয়ার রাষ্ট্রদূত রিনা পি সোয়েমারনো অনুষ্ঠানটি পরিচালনা করেন।

অনুষ্ঠানে জাতির পিতা বঙ্গবন্ধু শেখ মুজিবুর রহমান এবং ইন্দোনেশিয়ার স্বাধীনতা সংগ্রামের নেতা ড. সুকর্ণ এর মধ্যে ব্যক্তিগত সম্পর্কের কথা স্মরণ করে ভূমিমন্ত্রী বলেন, জাতির পিতা সদ্য স্বাধীন দেশে বহুত্ববাদী বৈচিত্র্যের সংমিশ্রণে এমন একটি সোনার বাংলাদেশের স্বপ্ন দেখেছিলেন যেখানে একটি উদার ও সহনশীল সমাজ রাষ্ট্র পরিচালনায় কেন্দ্রীয় ভূমিকা পালন করবে, যা ইন্দোনেশিয়ার গণতান্ত্রিক সমাজের মতো। সুতরাং, উভয় দেশই সহজাত গণতান্ত্রিক মিত্র।

মন্ত্রী ইন্দোনেশিয়ার উদ্যোক্তা এবং ব্যবসায়ীদের বাংলাদেশে আরো বেশি বিনিয়োগের আহ্বান জানিয়ে বলেন, ‘আমি ইন্দোনেশিয়ার রাষ্ট্রদূতের মাধ্যমে ইন্দোনেশিয়ার ব্যবসায়ীদের প্রতি অনুরোধ করব, বাংলাদেশে বিনিয়োগের সুযোগ গ্রহণ করুন এবং বাংলাদেশ থেকে আরো মানসম্পন্ন পণ্য আমদানি করুন।’

#

নাহিয়ান/মাহমুদ/মোশারফ/জয়নুল/২০১৯/২২১০ঘণ্টা

তথ্যবিবরণী নম্বর : ৩১৪৭

**যোগ্য নাগরিক হিসেবে নিজেদেরকে গড়ে তুলতে হবে**

**---জুনাইদ আহমেদ পলক**

ঢাকা, ৭ ভাদ্র (২২ আগস্ট) :

তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক অন্যায়ের সাথে কখনো আপস না করে নৈতিকতা ও সততার ওপর ভিত্তি করে নিজেদেরকে আগামী দিনের চ্যালেঞ্জ মোকাবেলায় যোগ্য নাগরিক হিসেবে গড়ে তুলতে শিক্ষার্থীদের প্রতি আহ্বান জানিয়েছেন।

প্রতিমন্ত্রী আজ সোনারগাঁ হোটেলে ধানমন্ডি অক্সফোর্ড ইন্টারন্যাশনাল স্কুলের সমাবর্তন ২০১৯ অনুষ্ঠানে প্রধান অতিথির বক্তৃতায় এ আহ্বান জানান।

ডিজিটাল বাংলাদেশ নির্মাণে সরকারের বিভিন্ন কার্যক্রম তুলে ধরে প্রতিমন্ত্রী বলেন, গত দশ বছরে আইসিটি খাতে দশ লাখ জনবলের কর্মসংস্থান হয়েছে, আগামী পাঁচ বছরে আরো দশ লাখ কর্মসংস্থান হবে। সরকার ইন্টারনেটের দাম কমিয়ে সাধারণ মানুষের নাগালের মধ্যে এনেছে। সারা দেশে হাই স্পিড ইন্টারনেট সেবা নিশ্চিত করতে ইউনিয়ন পর্যায়ে ফাইবার অপটিক্যাল কেবল স্থাপন করা হচ্ছে। এতে প্রত্যন্ত অঞ্চল পর্যন্ত ব্রডব্যান্ড ইন্টারনেট সংযোগ পৌঁছে যাবে। এর ফলে আগামী পাঁচ বছরে দেশে শতভাগ ইন্টারনেট সেবা নিশ্চিত হবে। আগামী পাঁচ বছরে ৯০ শতাংশ সরকারি সেবা অনলাইনে দেয়া হবে এবং প্রায় ২ হাজার নতুন সেবা অনলাইনে চালু করা হবে।

অক্সফোর্ড ইন্টারন্যাশনাল স্কুলের সভাপতি মোঃ সাখাওয়াত হোসেনের সভাপতিত্বে অনুষ্ঠানে অন্যান্যের মধ্যে বক্তৃতা করেন সংসদ সদস্য মোঃ মুজিবুল হক, বিশিষ্ট শিক্ষাবিদ ও লেখক জাফর ইকবাল।

পরে প্রতিমন্ত্রী শিক্ষার্থীদের মাঝে সনদপত্র বিতরণ করেন।

#

শহিদুল/মাহমুদ/রফিকুল/আব্বাস/২০১৯/২১৩২ ঘণ্টা

তথ্যবিবরণী নম্বর : ৩১৪৬

বঙ্গবন্ধু এভিয়েশন এন্ড এরোস্পেস বিশ্ববিদ্যালয় পরিদর্শন করলেন সমাজকল্যাণ মন্ত্রী

লালমনিরহাট, ৭ ভাদ্র (২২ আগস্ট) :

সমাজকল্যাণ মন্ত্রী নুরুজ্জামান আহমেদ বলেছেন, লালমনিরহাটে বঙ্গবন্ধু শেখ মুজিবুর রহমান এভিয়েশন এন্ড এরোস্পেস বিশ্ববিদ্যালয় চালু হলে নতুন দিগন্তের সূচনা হবে। এর মাধ্যমে বিমান চালনা ও প্রযুক্তিতে বাংলাদেশের সক্ষমতা বৃদ্ধি পাবে। এভিয়েশনের ক্ষেত্রে উচ্চমানের শিক্ষা ও গবেষণার মাধ্যমে সামরিক ও বেসামরিক মানবসম্পদ উন্নয়ন হবে। পাশাপাশি দেশের মর্যাদাও বৃদ্ধি পাবে।

মন্ত্রী আজ লালমনিরহাট বিমানবন্দর এলাকায় বঙ্গবন্ধু শেখ মুজিবুর রহমান এভিয়েশন এন্ড এরোস্পেস বিশ্ববিদ্যালয়ের প্রস্তাবিত স্থান পরিদর্শনকালে এসব কথা বলেন। এ সময় স্থানীয় সংসদ সদস্য ও জাতীয় পার্টির চেয়ারম্যান গোলাম মুহম্মদ কাদের, বাংলাদেশ বিমানবাহিনী প্রধান এয়ার চিফ ভাইস মার্শাল মশিহুজ্জামান সেরনিয়াবাত, এভিয়েশন এন্ড এরোস্পেস বিশ্ববিদ্যালয়ের নিয়োগপ্রাপ্ত ভাইস চ্যান্সেলর এয়ার ভাইস মার্শাল এ এইচ এম ফজলুল হক, লালমনিরহাট জেলা পরিষদের চেয়ারম্যান এডভোকেট মতিয়ার রহমান-সহ ঊর্ধ্বতন সরকারি কর্মকর্তা ও স্থানীয় নেতৃবৃন্দ উপস্থিত ছিলেন।

পরিদর্শন শেষে সমাজকল্যাণ মন্ত্রী জানান, ২০২০ সালের জানুয়ারি মাসে এ বিশ্ববিদ্যালয়ে স্নাতক এবং স্নাতোকোত্তর পর্যায়ে পাঠদানের মাধ্যমে আনুষ্ঠানিক শিক্ষা কার্যক্রম শুরু হবে। প্রাথমিকভাবে বিশ্ববিদ্যালয়টিতে ৭টি অনুষদ, ৩৭টি ডিপার্টমেন্ট এবং ৪টি ইনস্টিটিউট চালুর পরিকল্পনা করা হয়েছে।

লালমনিরহাট বিমানবন্দর চালুর বিষয়ে সাংবাদিকদের প্রশ্নের জবাবে মন্ত্রী জানান, চলতি বছরেই এই বিমান বন্দর চালু করা হবে এবং সপ্তাহে ৩টি ফ্লাইট উঠানামার জন্য বিমান বাহিনীর প্রধানের সাথে ইতোমধ্যে আলোচনা হয়েছে।

উল্লেখ্য, এভিয়েশন সংশ্লিষ্ট উচ্চ শিক্ষার বিভিন্ন পর্যায়ে অগ্রসর বিশ্বের সাথে সঙ্গতি রক্ষা ও সমতা অর্জন এবং জাতীয়, আঞ্চলিক ও আন্তর্জাতিক পর্যায়ে এভিয়েশন বিষয়ে উচ্চ শিক্ষা, গবেষণা, আধুনিক জ্ঞানচর্চা ও পঠন-পাঠনের সুযোগ সৃষ্টি ও সম্প্রসারণের লক্ষ্যে এভিয়েশন বিশ্ববিদ্যালয় স্থাপনকল্পে ২৮ ফেব্রুয়ারি ২০১৯ ‘বঙ্গবন্ধু শেখ মুজিবুর রহমান এভিয়েশন এন্ড এরোস্পেস বিশ্ববিদ্যালয়’ আইন পাস করা হয়।

#

জাকির/মাহমুদ/মোশারফ/সেলিম/২০১৯/২১০০ ঘণ্টা

তথ্যবিবরণী নম্বর : ৩১৪৫

ব্রাজিলে চেম্বার নেতৃবৃন্দের সাথে বাণিজ্যমন্ত্রীর বৈঠক

আমদানি শুল্ক কমাতে ব্রাজিল সরকারের প্রতি আহ্বান

ঢাকা, ৭ ভাদ্র (২২ আগস্ট) :

বাণিজ্যমন্ত্রী টিপু মুনশি বলেছেন, বাংলাদেশ অপেক্ষাকৃত কম মূল্যে বিশ্বমানের তৈরি পোশাক উন্নত বিশ্বে রপ্তানি করছে। ব্রাজিলে চলমান ৩৫ শতাংশ আমদানি শুল্ক সহনীয় পর্যায়ে আনলে বা শুল্কমুক্ত করা হলে ব্রাজিলের মানুষ কম মূল্যে বাংলাদেশের বিশ্বমানের তৈরি পোশাক ক্রয় করতে পারবেন। এ বিষয়ে মন্ত্রী ব্রাজিলের আমদানিকারকদের সহযোগিতা কামনা করে বলেন, বিদ্যমান আমদানি শুল্কহার কমাতে ব্রাজিলের ব্যবসায়ীদেরও প্রচেষ্টা চালাতে হবে।

মন্ত্রী গত ২০ আগস্ট দক্ষিণ আমেরিকার বাণিজ্যিক জোট মার্কোসার সফরের প্রথম পর্যায়ের দ্বিতীয় দিন ব্রাজিলে সেদেশের বৃহত্তম ব্যবসায়ী সংগঠন সাও পাওলো চেম্বার অভ্ কমার্সের নেতৃবৃন্দের সাথে বৈঠকে এসব কথা বলেন।

বাণিজ্যমন্ত্রী সাও পাওলোর প্রাদেশিক ফেডারেশন অভ্ ইন্ডাস্ট্রিজের ভাইস প্রেসিডেন্ট এবং ব্রাজিলের বস্ত্র ও পোশাক এসোসিয়েশনের সভাপতির সাথে আনুষ্ঠানিক বৈঠক করেন। তিনি ব্রাজিলের বিনিয়োগকারীদের বাংলাদেশের প্রধানমন্ত্রী শেখ হাসিনা ঘোষিত স্পেশাল ইকোনমিক জোনে বিনিয়োগের আহ্বান জানান।

মন্ত্রীর উপস্থিতিতে বাণিজ্য ও সহযোগিতা বৃদ্ধির জন্য বিজিএমইএ এবং সাও পাওলো চেম্বার অভ্ কমার্সের মধ্যে একটি সমঝোতা স্মারক স্বাক্ষরিত হয়। বৈঠকে বিজিএমইএ এবং ব্রাজিলের বস্ত্র ও পোশাক এসোসিয়েশনের সাথে সহযোগিতা বৃদ্ধির সিদ্ধান্ত হয়।

আগামী ৭-৮ নভেম্বর সাও পাওলোতে বিজিএমইএ’র উদ্যোগে ব্রাজিলে বাংলাদেশের বাণিজ্য মেলা আয়োজনের ঘোষণা প্রদান করা হয়। মেলায় বাংলাদেশের তৈরি পোশাক-সহ ব্রাজিলে রপ্তানি সম্ভাবনাময় ঔষধ, পাট, সিরামিক, প্লাস্টিক প্রভৃতি পণ্য প্রদর্শন করা হবে।

#

বকসী/মাহমুদ/ইসরাত/মোশারফ/সেলিম/২০১৯/২১০০ ঘণ্টা

তথ্যবিবরণী নম্বর : ৩১৪৪

**অ্যামাজন-ওয়ালটন চুক্তি সই**

**আমেরিকার বাজারে মিলবে ওয়ালটন পণ্য**

ঢাকা, ৭ ভাদ্র (২২ আগস্ট) :

এখন থেকে আমেরিকায়ও মিলবে বাংলাদেশের তৈরি ওয়ালটনের ইলেকট্রনিক এবং আইসিটি পণ্য। এ লক্ষ্যে আজ রাজধানীর ওয়ালটনের করপোরেট অফিসে ওয়ালটনের সঙ্গে চুক্তি করেছে আমেরিকার বিশ্বখ্যাত ই-কমার্স প্রতিষ্ঠান অ্যামাজন। এই চুক্তির মাধ্যমে ওয়ালটন ব্র্যান্ডের বিভিন্ন পণ্য অ্যামাজনের প্ল্যাটর্ফম ব্যবহার করে বিশ্বব্যাপী বিক্রয় করা হবে।

অ্যামাজন বাংলাদশেরে কান্ট্রি ম্যানজোর শশাংক পান্ডে এবং ওয়ালটনের নর্বিাহী পরচিালক ও কম্পউিটার পণ্য বভিাগরে প্রধান নর্বিাহী লিয়াকত আলী নজি নজি প্রতষ্ঠিানরে পক্ষে চুক্তপিত্রে স¦াক্ষর করনে। অনুষ্ঠানে প্রধান অতিথি হিসেবে উপস্থিত ছিলেন তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক।

অনুষ্ঠানে প্রধান অতিথির বক্তব্যে জুনাইদ আহমেদ পলক বলেন, ওয়ালটন নিঃসন্দেহে বিশ্বমানের পণ্য তৈরি করছে। ইতোমধ্যে বিশ্বের বিভিন্ন দেশে তাদের পণ্য রপ্তানি হচ্ছে। আজকের এই চুক্তির মাধ্যমে ওয়ালটন ব্র্যান্ডের বিভন্ন পণ্য অ্যামাজনের প্ল্যাটফর্ম ব্যবহার করে বিশ্বব্যাপী বিক্রয় করা হবে। যা বাংলাদেশের ইলেকট্রনিক খাতের জন্য একটি মাইলফলক হয়ে থাকবে। সরকার ওয়ালটনের এ অগ্রযাত্রায় সব ধরণের সহায়তা করবে।

অনুষ্ঠানে অন্যান্যের মাঝে আরো উপস্থিত ছিলেন ওয়ালটন হাইটেক ইন্ডাস্ট্রিজ লিমিটেডের ব্যবস্থাপনা পরিচালক এসএম আশরাফুল আলম, ওয়ালটন ডিজি টেক এর চেয়ারম্যান এসএম রেজাউল আলম এবং উভয় প্রতিষ্ঠানের ঊর্ধ্বতন কর্মকর্তাবৃন্দ।

প্রাথমিকভাবে আমেরিকার বাজারে ওয়ালটনের ল্যাপটপ, কম্পিউটার, মোবাইল ফোন এবং হোম অ্যাপ্লায়েন্স বিক্রি হবে।

#

শহিদুল/মাহমুদ/রফিকুল/জয়নুল/২০১৯/২১২০ঘণ্টা

তথ্যবিবরণী নম্বর : ৩১৪৩

**বঙ্গবন্ধু জাতীয় কৃষি পুরস্কারপ্রাপ্তদেরকে সর্বোচ্চ মর্যাদা দেওয়া হবে**

**-- কৃষিমন্ত্রী**

ঢাকা, ৭ ভাদ্র (২২ আগস্ট) :

বঙ্গবন্ধু জাতীয় কৃষি পুরস্কারপ্রাপ্তদের উদ্দেশে কৃষিমন্ত্রী ড. মোঃ আব্দুর রাজ্জাক বলেছেন, ‘আপনারা আমাদের সত্যিকারের হিরো। আপনাদের জন্য আমরা গর্বিত। আপনারা নিরাপদ ও পুষ্টিমানসম্পন্ন খাদ্য নিশ্চিত করতে ভূমিকা রাখবেন। আপনাদের উদ্ভাবন সারা দেশে ছড়িয়ে দিতে হবে। পদকপ্রাপ্তদেরকে এগ্রিকালচারাল ইম্পর্ট্যান্ট পারসন (এআইপি) মর্যাদা দেওয়া হবে যা কৃষিক্ষেত্রে সর্বোচ্চ।’

মন্ত্রী আজ রাজধানীর খামারবাড়িতে কৃষি তথ্য সার্ভিসের কনফারেন্স রুমে কৃষিক্ষেত্রে সর্বোচ্চ সম্মান বঙ্গবন্ধু জাতীয় কৃষি পুরস্কারপ্রাপ্তদের সংবর্ধনা অনুষ্ঠানে এসব কথা বলেন। ১৯৯৬ সাল থেকে ২০১৬ পর্যন্ত স্বর্ণপদকপ্রাপ্ত ৪৯ ব্যক্তি ও প্রতিষ্ঠানকে কৃষি তথ্য সার্ভিসের পক্ষ থেকে প্রথমবারের মতো এ সংবর্ধনা দেয়া হয়।

কৃষি তথ্য সার্ভিসের পরিচালক ড. মোঃ নুরুল ইসলামের সভাপতিত্বে বিশেষ অতিথির বক্তব্য দেন কৃষি সম্প্রসারণ অধিদপ্তরের সাবেক মহাপরিচালক হামদুর রহমান ও কৃষি সচিব মোঃ নাসিরুজ্জামান।

এর আগে মন্ত্রী প্রতিষ্ঠানের নতুন প্রেস ভবনের ভিত্তিপ্রস্তর স্থাপন এবং কৃষি যোগাযোগ ও তথ্য সেবা কেন্দ্র, এআইএস টিউব (ডিজিটাল আর্কাইভ) ও জাতির পিতা বঙ্গবন্ধু শেখ মুজিবুর রহমানের প্রতিকৃতি উদ্বোধন ও শ্রদ্ধা নিবেদন করেন।

অপর এক অনুষ্ঠানে গণমাধ্যম ব্যক্তিদের সাথে বৈঠকে মন্ত্রী প্রান্তিক পর্যায়ে সরকারের বিভিন্ন কার্যক্রম নতুন নতুন উদ্ভাবন ছড়িয়ে দেয়ার জন্য গণমাধ্যমের সহায়তা চান। তিনি বলেন, অপ্রচলিত দামি কৃষিপণ্য কাজুবাদাম ও কফি চাষ পদ্ধতি দেখার জন্য কৃষকদের ভিয়েতনামে পাঠানো হবে এবং গাছের চারা এনে কৃষকদের মাঝে বিতরণ করা হবে।

দিনের শেষ ভাগে মন্ত্রী কৃষি সম্প্রসারণ অধিদপ্তরের কর্মকর্তাদের সাথে মতবিনিময় করেন। এ সময় সবাইকে আন্তরিকতার সাথে মাঠ পর্যায় হতে তথ্য উপাত্ত দ্রুত প্রেরণ করার নিদের্শ দেন তিনি।

#

গিয়াস/মাহমুদ/রাহাত/রফিকুল/সেলিম/২০১৯/২০৫০ ঘণ্টা

তথ্যবিবরণী নম্বর : ৩১৪২

**ব্রাজিলের বাণিজ্যমন্ত্রীর সঙ্গে টিপু মুনশির বৈঠক**

**দেশে তৈরি বিভিন্ন পণ্যের বিপুল চাহিদা রয়েছে ব্রাজিলে**

ঢাকা, ৭ ভাদ্র (২২ আগস্ট) :

বাণিজ্যমন্ত্রী টিপু মুনশি বলেছেন, বাংলাদেশের তৈরি পোশাক, ঔষধসহ বিভিন্ন পণ্যের বিপুল চাহিদা রয়েছে ব্রাজিলে। ব্রাজিলের আমদানি শুল্ক বেশি হওয়ার কারণে প্রত্যাশা অনুযায়ী বাংলাদেশি পণ্য রপ্তানি সম্ভব হচ্ছে না। ফলে দু’দেশের বাণিজ্য ব্যবধান বেড়েই চলছে। তিনি বলেন, বাংলাদেশি পণ্য ব্রাজিলের বাজারে আমদানি বাড়াতে ব্রাজিল সরকার এবং ব্রাজিলের আমদানিকারকদের আন্তরিক সহযোগিতা প্রয়োজন। ফ্রি ট্রেড এগ্রিমেন্ট (এফটিএ) করা হলে ব্রাজিলের বাজারে বাংলাদেশের তৈরি পোশাকের রপ্তানি বাড়বে।

মন্ত্রী গত ১৯ আগস্ট দক্ষিণ আমেরিকার বাণিজ্যিক জোট মার্কোসার (ব্রাজিল, আর্জেন্টিনা, প্যারাগুয়ে ও উরুগুয়ের সমন্বয়ে গঠিত বাণিজ্যিক জোট) সফরের প্রথম পর্যায়ের প্রথম দিন ব্রাজিলে সেদেশের বাণিজ্যমন্ত্রী এবং বৈদেশিক বাণিজ্য প্রতিমন্ত্রীর সাথে একান্ত বৈঠকে এসব কথা বলেন। এ সময় তিনি ব্রাজিলের পররাষ্ট্রমন্ত্রী, অর্থ উপমন্ত্রী, ব্রাজিল কটন এসোসিয়েশন, ন্যাশনাল ফেডারেশন অভ্ ইন্ডাস্ট্রি সিএনআই এর সাথে বৈঠক করেন।

তুলা উৎপাদনকারী এসোসিয়েশনের সাথে বৈঠকে ব্রাজিল থেকে উন্নতমানের তুলা আমদানির আশাবাদ ব্যক্ত করা হয়। একই সাথে উক্ত তুলা দিয়ে প্রস্তত তৈরি পোশাকের ওপর শুল্ক হ্রাস ও অধিক আমদানিতে প্রয়োজনীয় সহায়তা প্রদানের জন্য ব্রাজিলের প্রতি অনুরোধ জানানো হয়।

ব্রাজিল ন্যাশনাল কনফেডারেশন অভ্ ইন্ডাস্ট্রির সাথে সভায় দ্বিপাক্ষিক বাণিজ্য বৃদ্ধি বিষয়ে আলোচনা হয়। উভয় দেশের মধ্যে মডেল বাণিজ্য চুক্তি স্বাক্ষর নিয়ে আলোচনা হয়। এ সময় কারিগরি জনশক্তি উন্নয়নে প্রয়োজনীয় সহায়তা প্রদানের জন্য ব্রাজিল আগ্রহ প্রকাশ করেছে।

#

বকসী/ফারহানা/মোশারফ/জয়নুল/২০১৯/২০২০ঘণ্টা

তথ্যবিবরণী নম্বর : ৩১৪১

প্রাথমিক সমাপনী পরীক্ষার সময়সূচি ঘোষণা

ঢাকা, ৭ ভাদ্র (২২ আগস্ট) :

আগামী ১৭ নভেম্বর হতে ২৪ নভেম্বর পর্যন্ত প্রাথমিক ও ইবতেদায়ি শিক্ষা সমাপনী পরীক্ষা অনুষ্ঠিত হবে। আজ প্রাথমিক ও ইবতেদায়ি শিক্ষা সমাপনী পরীক্ষা সংক্রান্ত জাতীয় স্টিয়ারিং কমিটির সভায় এ সিদ্ধান্ত গৃহীত হয়। প্রাথমিক ও গণশিক্ষা প্রতিমন্ত্রী মোঃ জাকির হোসেন কমিটির সভায় সভাপতিত্ব করেন।

প্রতিমন্ত্রী প্রাথমিক ও ইবতেদায়ি শিক্ষা সমাপনী পরীক্ষা সুষ্ঠুভাবে সম্পন্ন করতে কার্যকর পদক্ষেপ গ্রহণের জন্য সকলের প্রতি আহ্বান জানান। ২০১৮ সালের নির্বাচনি ইশতেহার এবং মানসম্পন্ন শিক্ষা নিশ্চিত করার ক্ষেত্রে সরকারের অঙ্গীকার বাস্তবায়নের জন্য পরীক্ষা পদ্ধতিকে কলুষমুক্ত করতে হবে উল্লেখ করে তিনি আরো বলেন, প্রশ্নপত্র প্রণয়ন থেকে শুরু করে ফলাফল প্রকাশ পর্যন্ত সবাই সতর্কতার সঙ্গে ও আন্তরিকভাবে কাজ করলে প্রাথমিক শিক্ষা ও ইবতেদায়ি শিক্ষা সমাপনী পরীক্ষায় প্রশ্নপত্র ফাঁস রোধ করা যাবে।

#

মেহেদী/মাহমুদ/রফিকুল/সেলিম/২০১৯/১৯৪০ ঘণ্টা

তথ্যবিবরণী নম্বর : ৩১৪০

**চতুর্থ প্রাথমিক শিক্ষা উন্নয়ন কর্মসূচির পর্যালোচনা সভা অনুষ্ঠিত**

ঢাকা, ৭ ভাদ্র (২২ আগস্ট) :

প্রাথমিক ও গণশিক্ষা মন্ত্রণালয়ের আওতাধীন চতুর্থ প্রাথমিক শিক্ষা উন্নয়ন কর্মসূচির প্রথম যৌথ বার্ষিক পর্যালোচনা সভা আজ বাংলাদেশ সচিবালয়ে অনুষ্ঠিত হয়েছে।

কর্মসূচিতে আর্থিক সহায়তা প্রদান করা ৫টি আন্তর্জাতিক উন্নয়ন সহযোগী প্রতিষ্ঠান - এশীয় উন্নয়ন ব্যাংক (এডিবি), ইউরোপীয় ইউনিয়ন (ইইউ), জাপান আন্তর্জাতিক উন্নয়ন সংস্থা (জাইকা), জাতিসংঘ শিশু তহবিল (ইউনিসেফ) এবং বিশ্বব্যাংকের প্রতিনিধিরা সভায় অংশগ্রহণ করেন। প্রাথমিক ও গণশিক্ষা মন্ত্রণালয়ের সচিব মোঃ আকরাম-আল-হোসেন এতে সভাপতিত্ব করেন।

সভায় কর্মসূচির আওতায় গত এক বছরে হাতে নেওয়া বিভিন্ন কর্মকা- পর্যালোচনা করা হয়। সভায় জানানো হয়, প্রাথমিক শিক্ষা উন্নয়ন কর্মসূচির আওতায় চলতি (২০১৯-২০) অর্থবছরে ৬১ হাজার ১৬৬ জন শিক্ষকের পদ সৃজন করা হবে। এ সংক্রান্ত পরিকল্পনা ইতোমধ্যে জনপ্রশাসন মন্ত্রণালয়ে প্রেরণ করা হয়েছে। এছাড়া পরিকল্পনা ও উন্নয়ন বিভাগের আলোচনায় জানা যায়, গত অর্থবছরে (২০১৮-১৯) দুর্যোগকালীন সময়ে ক্ষতিগ্রস্ত ৫২৩টি বিদ্যালয়ে ১০ কোটি টাকা বরাদ্দ দেওয়া হয়েছে। এছাড়া চলতি অর্থবছরে তথ্য ব্যবস্থাপনা বিভাগ মাল্টিমিডিয়া শ্রেণি কক্ষসমূহে ২৬ হাজার আইসিটি প্যাকেজ বিতরণ করবে।

#

শাহনেওয়াজ/মাহমুদ/ফারহানা/মোশারফ/জয়নুল/২০১৯/২০৩০ঘণ্টা

তথ্যবিবরণী নম্বর : ৩১৩৯

২১ আগস্ট হত্যাকাণ্ড নিয়ে উপহাসকারীদেরও বিচার হওয়া উচিত

-- তথ্যমন্ত্রী

ঢাকা, ৭ ভাদ্র (২২ আগস্ট) :

তথ্যমন্ত্রী ড. হাছান মাহ্‌মুদ বলেছেন, ‘একুশে আগস্ট গ্রেনেড হামলার নির্মম হত্যাকা- নিয়ে উপহাসকারীদেরও বিচার হওয়া উচিত।’

আজ রাজধানীর কাকরাইলে আইডিইবি মিলনায়তনে ইনস্টিটিউশন অভ্ ডিপ্লোমা ইঞ্জিনিয়ার্স, বাংলাদেশ (আইডিইবি) আয়োজিত ‘বঙ্গবন্ধু’র শিক্ষা ও প্রযুক্তি ভাবনা : চলমান ও আগামীর চ্যালেঞ্জ মোকাবিলায় করণীয়’ সেমিনারে প্রধান অতিথির বক্তৃতায় বিএনপি নেতা রুহুল কবির রিজভী’র গতকালের মন্তব্যের প্রেক্ষিতে মন্ত্রী একথা বলেন।

‘সত্য প্রকাশের স্বার্থে, ভবিষ্যৎ প্রজন্মের সত্য জানার স্বার্থে ভবিষ্যতে যেন এ ধরনের নৃশংস ঘটনা যাতে না ঘটে, রাষ্ট্র পরিচালনার দায়িত্বে থাকা কেউ যেন এ ধরনের মদত বা উস্কানি না দেয়, সহায়তা না করে, সেজন্য সংশ্লিষ্ট সবাইকে বিচারের আওতায় আনা প্রয়োজন’ উল্লেখ করে ড. হাছান বলেন, ‘তারেক জিয়ার সর্বোচ্চ শাস্তির পাশাপাশি খালেদা জিয়াকেও বিচারের আওতায় আনা প্রয়োজন।’

ইতিহাসের দিকে দৃকপাত করে মন্ত্রী বলেন, ‘যারা স্বাধীনতা চায়নি, যারা বাংলাদেশের অভ্যুদয় চায়নি, সেই পরাজিত শক্তি রাজনৈতিকভাবে মোকাবিলা করতে ব্যর্থ হয়ে বঙ্গবন্ধুকে হত্যার পথ বেছে নিয়েছিল। আজকের জঙ্গিবাদ-মৌলবাদের পৃষ্ঠপোষক রাজনৈতিক অপশক্তিও দেশের বিস্ময়কর সমৃদ্ধির কাণ্ডারি বঙ্গবন্ধু কন্যা শেখ হাসিনাকে রাজনৈতিকভাবে মোকাবিলা করতে না পেরে তাকে বারবার হত্যার অপচেষ্টা চালিয়েছে।’

মন্ত্রী তাঁর বক্তৃতায় ডিপ্লোমা ইঞ্জিনিয়ার্স ইনস্টিটিউশনকে গতানুগতিক আলোচনা না করে শোক দিবস উপলক্ষে সেমিনারের আয়োজন করায় ধন্যবাদ জানিয়ে বলেন, ‘বঙ্গবন্ধু শেখ মুজিবুর রহমান একজন দূরদর্শী মহানায়ক হিসেবে স্বাধীনতার পরিকল্পনা করেছিলেন বহু আগে। তিনি কখনো পূর্ব পাকিস্তান বলতেন না, তার বক্তৃতা যদি পড়েন এবং শোনেন, তাহলে দেখতে পাবেন সেখানে তিনি সবসময় বলতেন পূর্ব বাংলা। তিনি দীর্ঘ প্রস্তুতিতে জাতির মনন তৈরি করে এমন সময় স্বাধীনতার ডাক দিয়েছেন যখন জাতি চূড়ান্ত লড়াইয়ে প্রস্তুত।’

‘প্রকৃতপক্ষে জাতির পিতা বঙ্গবন্ধু সাড়ে তিন বছরের মধ্যেই এমন দূরদর্শী কাজ করে গেছেন, যেগুলো রাষ্ট্রের ভিত্তি রচনা করেছে’ উল্লেখ করে ড. হাছান বলেন, ‘বঙ্গবন্ধু সাড়ে তিন হাজার স্কুল জাতীয়করণ করেছেন, এরও আগে তাঁর উদ্যোগেই প্রতিটি জেলায় বিসিক শিল্পনগর গড়ে তোলা হয়। বিদেশি কোম্পানির হাত থেকে সব তেলক্ষেত্র তিনি কিনে নিয়েছেন, যেগুলো রাষ্ট্রের মালিকানায় না আনলে আজকে দেশের তেল-গ্যাস ক্ষেত্রগুলোর মালিক থাকতো বিদেশিরা। শুধু তাই নয়, বঙ্গবন্ধু অনক্লোজ অর্থাৎ আন্তর্জাতিক যে আদালত সমুদ্রসীমার বিরোধ নিষ্পত্তি করে, সেটির সদস্য করেছিলেন বাংলাদেশকে। যদি বাংলাদেশ তা না হতো তাহলে মাননীয় প্রধানমন্ত্রী শেখ হাসিনার পক্ষে এখানে মামলা করে ভারত এবং মিয়ানমারের কাছ থেকে আমরা যে প্রায় সমপরিমাণ সমুদ্রে আরেকটি বাংলাদেশ আমরা অর্জন করেছি, এটি আমরা পারতাম না।’

‘এই রক্তার্জিত স্বাধীনতা আর উন্নয়ন অগ্রযাত্রা অক্ষুন্ন রাখতে সকল রাজনৈতিক অপশক্তি মোকাবিলায় সমগ্র জাতিকে বঙ্গবন্ধু কন্যা জননেত্রী শেখ হাসিনার নেতৃত্বে ঐক্যবদ্ধ থাকতে হবে’ বলেন তথ্যমন্ত্রী।

আইডিইবি কেন্দ্রীয় নির্বাহী কমিটির সভাপতি এ কে এম এ হামিদের সভাপতিত্বে সেমিনারে বিশেষ অতিথি হিসেবে বক্তব্য রাখেন শিক্ষা মন্ত্রণালয়ের অতিরিক্ত সচিব এ কে এম জাকির হোসেন ভূঞা, কারিগরি শিক্ষা অধিদপ্তরের মহাপরিচালক রওনক মাহমুদ এবং কারিগরি শিক্ষা বোর্ডের চেয়ারম্যান ড. মোঃ মোরাদ হোসেন মোল্ল্যা। সেমিনারের বিষয়ে মূল প্রবন্ধ উপস্থাপন করেন শিক্ষাবিদ ড. সৈয়দ আব্দুল আজিজ ও ড. শাহ আলম মজুমদার।

#

আকরাম/মাহমুদ/মোশারফ/সেলিম/২০১৯/১৯০০ ঘণ্টা

তথ্যবিবরণী নম্বর : ৩১৩৮

**মামলার জট কমিয়ে আনতে হবে**

**-- আইনমন্ত্রী**

ঢাকা, ৭ ভাদ্র (২২ আগস্ট) :

আইন, বিচার ও সংসদ বিষয়ক মন্ত্রী আনিসুল হক বলেছেন, দেশের আদালতগুলোতে প্রায় ৩৩ লাখ মামলা বিচারাধীন রয়েছে। এটা অস্বাভাবিক। এই সংখ্যা অবশ্যই কমিয়ে আনতে হবে।

আজ জাস্টিস রিফর্ম অ্যান্ড করাপশন প্রিভেনশন (জেআরসিপি) প্রকল্পের আওতায় রাজধানীর বঙ্গবন্ধু আন্তর্জাতিক সম্মেলন কেন্দ্রে ‘ন্যাশনাল জাস্টিস অডিট বাংলাদেশ: ফলাফল উপস্থাপন ও আলোচনা’ শীর্ষক অনুষ্ঠানে প্রধান অতিথির বক্তৃতায় মন্ত্রী এসব কথা বলেন। আইন মন্ত্রণালয় এবং জার্মান সোসাইটি ফর ইন্টারন্যাশনাল কো-অপারেশন (জিআইজেড)-এর যৌথ উদ্যোগে প্রকল্পটি বাস্তবায়ন হচ্ছে। অনুষ্ঠানে দেশের সকল জেলা জজ ও সমপর্যায়ের বিচারক এবং চিফ জুডিসিয়াল ম্যাজিস্ট্রেট ও মেট্রোপলিটন ম্যাজিস্ট্রেটরা অংশ নেন।

মন্ত্রী বলেন, মামলা জট কমানোর লক্ষ্যে সরকার বিদ্যমান আইন সংশোধন-সহ বহুমুখী পদক্ষেপ নিয়েছে। সেজন্য আইন সংশোধনের উদ্যোগ নেয়া হয়েছে যা খুব শিগগিরই সংসদে পাস হবে।

মন্ত্রী বলেন, ‘আমরা মামলা জটের কারণসমূহ শনাক্ত করে বিভিন্ন কৌশল অবলম্বনের কথা চিন্তা করছিলাম। তখন আমরা ‘জাস্টিস অডিট’ নামের এই ওয়েবভিত্তিক তথ্যভা-ারের বিষয়ে জানতে পারি। ২০১৩ সালে আমরা জার্মান সরকারের সহযোগিতায় দেশের পাঁচটি জেলায় পরীক্ষামূলকভাবে ‘জাস্টিস অডিট’ সম্পাদন করি। এই ফলাফলের ওপর ভিত্তি করে জার্মান এবং ব্রিটিশ সরকারের সহযোগিতায় আইন মন্ত্রণালয় ২০১৬ সালে দেশব্যাপী ‘ন্যাশনাল জাস্টিস অডিট’ সম্পন্ন করে।’

ও বিচার বিভাগের সচিব মোঃ গোলাম সারওয়ারের সভাপতিত্বে অনুষ্ঠানে আরো বক্তব্য রাখেন জার্মানির ডেপুটি অ্যাম্বাসেডর বুর্কহার্ড দুকফে, সুপ্রিম কোর্টের রেজিস্ট্রার জেনারেল ড. মোঃ জাকির হোসেন, জিআইজেড বাংলাদেশ সংক্রান্ত প্রকল্পের জাতীয় প্রকল্প পরিচালক এবং আইন ও বিচার বিভাগের যুগ্মসচিব উম্মে কুলসুম, জার্মান সরকারের উন্নয়ন সহযোগী সংস্থা জিআইজেড বাংলাদেশের ‘রুল অভ্ ল’ প্রোগ্রামের প্রধান প্রমিতা সেনগুপ্ত, জাস্টিস রিফর্ম প্রকল্পের ম্যানেজার এটিএম মোর্শেদ আলম প্রমুখ।

#

রেজাউল/মাহমুদ/ইসরাত/রফিকুল/সেলিম/২০১৯/১৮৩০ ঘণ্টা

তথ্যবিবরণী নম্বর : ৩১৩৭

ধর্ম প্রতিমন্ত্রীর নেতৃত্বে হজ প্রতিনিধিদলের দেশে প্রত্যাবর্তন

ঢাকা, ৭ ভাদ্র (২২ আগস্ট) :

ধর্ম প্রতিমন্ত্রী আলহাজ¦ এডভোকেট শেখ মোঃ আবদুল্লাহর নেতৃত্বে বাংলাদেশের হজ প্রতিনিধিদল সৌদি আরবে হজ কার্যক্রম সম্পন্ন করে আজ দেশে প্রত্যাবর্তন করেছেন।

সৌদি আরব সফরকালে প্রতিনিধিদল বাংলাদেশের হজ যাত্রীদের মক্কা, মদিনা ও জেদ্দায় বিভিন্ন সুযোগ সুবিধা সরেজমিনে পরিদর্শন ও তদারকি করে। বিশেষ করে হজের দিনগুলোতে মক্কা, মিনা, আরাফাত ও মোজদালেফায় সৌদি কর্তৃপক্ষ প্রদত্ত হজ যাত্রীদের পরিবহন ব্যবস্থা, আবাসন, খাবার ও স্বাস্থ্য সেবা-সহ আনুষঙ্গিক বিষয়াবলি তদারকি করে।

প্রতিনিধিদলের অন্য সদস্যরা হলেন প্রধান নির্বাচন কমিশনার কে এম নূরুল হুদা, বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী, জনপ্রশাসন প্রতিমন্ত্রী ফরহাদ হোসেন, ধর্ম বিষয়ক মন্ত্রণালয় সম্পর্কিত সংসদীয় স্থায়ী কমিটির সদস্য মাহমুদ উস সামাদ চৌধুরী, রত্না আহমেদ, ধর্ম বিষয়ক মন্ত্রণালয়ের সচিব মোঃ আনিছুর রহমান ও প্রধানমন্ত্রীর কার্যালয়ের মহাপরিচালক-৩ মোঃ আজিজুর রহমান।

এছাড়া এ বছর প্রথমবারের মতো বাংলাদেশের ৫৮ জন শীর্ষস্থানীয় ওলামা-মাশায়েখ সমন্বয়ে ওলামা-মাশায়েখরা হজ টিম-২০১৯ গঠন করা হয়। এই টিমের সদস্যরা ধর্ম প্রতিমন্ত্রীর নেতৃত্বে গত ৪ আগস্ট বাংলাদেশের হজ ব্যবস্থাপনার সৌদি আরব অংশের কার্যক্রম তদারকির লক্ষ্যে সৌদি আরব গমন করে। সৌদি আরবে ওলামা-মাশায়েখরা বাংলাদেশের হজ যাত্রীদের হজের আরকান-আহকাম-সহ বিভিন্ন ধর্মীয় বিষয়ে দিক-নির্দেশনা প্রদান করেন। ওলামা মাশায়েখ হজ টিম হজ কার্যক্রম শেষে একই ফ্লাইটে আজ দেশে প্রত্যাবর্তন করেন।

#

আনোয়ার/ফারহানা/রফিকুল/জয়নুল/২০১৯/১৮৫০ঘণ্টা

তথ্যবিবরণী নম্বর : ৩১৩৬

**উদ্ভাবনী চিন্তা ও পদ্ধতির মাধ্যমে জনসেবা নিশ্চিত করতে হবে**

**--- স্থানীয় সরকার মন্ত্রী**

ঢাকা, ৭ ভাদ্র (২২ আগস্ট) :

স্থানীয় সরকার মন্ত্রী মোঃ তাজুল ইসলাম বলেছেন, জনগণকে কাক্সিক্ষত সেবা প্রদান করতে নতুন নতুন ধারণা নিয়ে কাজ করতে হবে। উদ্ভাবনী চিন্তাভাবনা ও পদ্ধতির মাধ্যমে জনসেবা নিশ্চিত করতে হবে।

আজ রাজধানীর মতিঝিল সিটি সেন্টারে লোকাল গভার্নেন্স সাপোর্ট প্রজেক্ট (এলজিএসপি-৩) এর কার্যক্রম বাস্তবায়ন বিষয়ক এক মতবিনিময় সভায় মন্ত্রী এসব কথা বলেন।

মন্ত্রী বলেন, ইউনিয়ন পরিষদের আয় বাড়াতে হবে। তাহলে তাদের সক্ষমতা বাড়বে। আর ইউনিয়ন পরিষদের সক্ষমতা বাড়লে উন্নত বাংলাদেশ গড়ার লক্ষ্যে পৌঁছানো সহজ হবে। তবে সকল ক্ষেত্রে জবাবদিহিতা নিশ্চিত করতে হবে।

জনসাধারণের দোরগোড়ায় সেবা পৌঁছে দেয়ার লক্ষ্যে সরকার ইউনিয়ন পরিষদকে শক্তিশালী করার জন্য যে সকল কার্যক্রম গ্রহণ করেছে তার মধ্যে উল্লেখযোগ্য হচ্ছে এলজিএসপি-৩ প্রকল্পের বাস্তবায়ন। এ প্রকল্পের আওতায় স্থানীয় জনগণ সরাসরি অংশগ্রহণের মাধ্যমে তাদের অগ্রাধিকার অনুযায়ী উন্নয়ন প্রকল্প গ্রহণ ও বাস্তবায়ন করছে। প্রকল্পটির মোট ব্যয় ধরা হয়েছে ৫ হাজার ৫৩৫ কোটি টাকা যার মধ্যে বাংলাদেশ সরকারের অর্থ ৩ হাজার ১৫৩ কোটি টাকা এবং বিশ্বব্যাংকের ঋণ ২৩৮২ কোটি টাকা। জানুয়ারি ২০১৭-তে শুরু হওয়া ৫ বছর মেয়াদি প্রকল্পটি শেষ হবে ২০২১ সালের ডিসেম্বর মাসে। প্রকল্প হতে দেশের ৪ হাজার ৫৭১টি ইউনিয়ন পরিষদের ব্যাংক হিসেবে সরাসরি থোক বরাদ্দের অর্থ প্রেরণ করা হয়।

সভায় স্থানীয় সরকার বিভাগের সচিব হেলালুদ্দীন আহমদ, অতিরিক্ত সচিব রোকসানা কাদের, এলজিএসপি-৩ এর প্রকল্প পরিচালক সরদার সরাফত আলী-সহ মন্ত্রণালয় ও প্রকল্পের কর্মকর্তাগণ উপস্থিত ছিলেন।

পরে মন্ত্রী ‘আমার ইউপি’ নামক একটি মোবাইল অ্যাপের উদ্বোধন করেন। অ্যাপটির মাধ্যমে ইউনিয়ন পর্যায়ে স্কিম বাস্তবায়ন কার্যক্রম মনিটরিং করা সহজ হবে।

#

হাসান/মাহমুদ/রফিকুল/জয়নুল/২০১৯/১৮২০ঘণ্টা

তথ্যবিবরণী নম্বর : ৩১৩৫

**নৌপ্রতিমন্ত্রীর সাথে ব্রিটিশ ইাইকমিশনারের সাক্ষাৎ**

ঢাকা, ৭ ভাদ্র (২২ আগস্ট) :

নৌপরিবহন প্রতিমন্ত্রী ও বাংলাদেশ আওয়ামী লীগের সাংগঠনিক সম্পাদক খালিদ মাহ্মুদ চৌধুরীর সাথে বাংলাদেশে নিযুক্ত ব্রিটিশ হাইকমিশনার রবার্ট সি ডিকসন (জড়নবৎঃ ঈ উরংশংড়হ) আজ তাঁর সচিবালয়স্থ দফতরে সাক্ষাৎ করেন।

সাক্ষাৎকালে তাঁরা পারস্পরিক স্বার্থসংশ্লিষ্ট বিভিন্ন বিষয়ে আলোচনা করেন। চট্টগ্রাম ও পায়রা বন্দর-সহ নৌখাতের উন্নয়ন এবং ড্রেজিংয়ের ক্ষেত্রে সহযোগিতার বিষয় নিয়ে বিস্তারিত আলোচনা হয়।

নৌপরিবহন মন্ত্রণালয়ের সচিব মোঃ আবদুস সামাদ এ সময় উপস্থিত ছিলেন।

প্রতিমন্ত্রী পরে ঢাকা ন্যাশনাল হাসপাতালে চিকিৎসাধীন গণতন্ত্রী পার্টির প্রেসিডিয়াম সদস্য মাহমুদুল হক বাবুকে দেখতে যান। প্রতিমন্ত্রী মাহমুদুল হক বাবুর শারীরিক অবস্থার খোঁজ নেন এবং তাঁর দ্রুত সুস্থতা কামনা করেন।

#

জাহাঙ্গীর/মাহমুদ/রফিকুল/জয়নুল/২০১৯/১৮২০ঘণ্টা

তথ্যবিবরণী নম্বর |ঃ ৩১৩৪

**সড়ক দুর্ঘটনারোধে শীঘ্রই টাস্কফোর্স গঠন**

**- সড়ক পরিবহন ও সেতুমন্ত্রী**

ঢাকা, ৭ ভাদ্র (২২ আগস্ট) ঃ

সড়ক দুর্ঘটনারোধে কার্যকর ব্যবস্থা গ্রহণে শীঘ্রই টাস্কফোর্স গঠন করা হবে। সড়ক পরিবহন সেক্টরে শৃঙ্খলা জোরদারকরণ এবং দুর্ঘটনা নিয়ন্ত্রণে সুপারিশ প্রণয়নে গঠিত কমিটি আজ মন্ত্রণালয়ের সভাকক্ষে সড়ক পরিবহন ও সেতুমন্ত্রী ওবায়দুল কাদেরের কাছে প্রতিবেদন দাখিল করেছে। সড়ক পরিবহন ও সেতুমন্ত্রী সাংবাদিকদের একথা জানান। এসময় মশিউর রহমান রাঙ্গা এমপি উপস্থিত ছিলেন।

সাংবাদিকদের এক প্রশ্নের জবাবে মন্ত্রী বলেন, সড়ক পরিবহন আইন বাস্তবায়নে সরকার আন্তরিক। আইনটি কার্যকর করতে বিধিমালা প্রণয়নের কাজ চলছে। এ লক্ষ্যে স্টেকহোল্ডারদের সাথে আলোচনা চলছে। স্বল্পতম সময়ে আইনটি কার্যকর হবে বলে তিনি উল্লেখ করেন।

তিনি আরো জানান, কমিটির সুপারিশসমূহ আগামী ৫ সেপ্টেম্বর জাতীয় সড়ক নিরাপত্তা কাউন্সিলের সভায় উত্থাপন করা হবে।

সড়ক পরিবহন ও মহাসড়ক বিভাগের সচিব মো. নজরুল ইসলাম, বিশিষ্ট কলামিষ্ট সৈয়দ আবুল মকসুদ, সাংস্কৃতিক কর্মী রোকেয়া প্রাচী, হাইওয়ে পুলিশের অতিরিক্ত মহাপুলিশ পরিদর্শক ব্যারিস্টার মাহাবুবুর রহমান, এক্সিডেন্ট রিসার্স ইন্সটিটিউটের প্রধান কাজী মো. সাইফুন নেওয়াজসহ কমিটির অন্যান্য সদস্য এবং মন্ত্রণালয়ের উর্ধ্বতন কর্মকর্তাগণ সভায় উপস্থিত ছিলেন।

#

নাছের/অনসূয়া/রেজ্জাকুল/শামীম/২০১৯/ ১৬৩৫ ঘণ্টা

তথ্যবিবরণী নম্বর : ৩১৩৩

**নদী বন্দরসমূহে ১ নম্বর সতর্ক সংকেত**

ঢাকা, ৭ ভাদ্র (২২ আগস্ট) :

**ঢাকা, ফরিদপুর, ময়মনসিংহ, খুলনা, বরিশাল, পটুয়াখালী, নোয়াখালী,কুমিল্লা, চট্টগ্রাম, কক্সবাজার এবং সিলেট অঞ্চল সমূহের ওপর দিয়ে দক্ষিণ ও দক্ষিণ-পূর্বদিক থেকে ঘন্টায় ৪৫-৬০ কিঃমিঃ বেগে বৃষ্টি অথবা বজ্রবৃষ্টিসহ অস্থায়ীভাবে দমকা** অথবা **ঝড়ো হাওয়া বয়ে যেতে পারে। এসকল এলাকার নদী বন্দরসমূহকে ১ নম্বর সতর্ক সংকেত দেখাতে বলা হয়েছে।**

দুর্যোগ ব্যবস্থাপনা ও ত্রাণ মন্ত্রণালয়ের ন্যাশনাল ডিজাস্টার রেসপন্স কো-অর্ডিনেশন সেন্টারের দুপুর   
২ টার প্রতিবেদন অনুযায়ী আজ এ তথ্য পাওয়া গেছে।

আজ সকাল ৯টা থেকে ২৪ ঘণ্টার পূর্ভাবাস অনুযায়ী ময়মনসিংহ, চট্টগ্রাম ও সিলেট বিভাগের অনেক জায়গায় এবং ঢাকা, রাজশাহী, রংপুর, খুলনা ও বরিশাল বিভাগের কিছু কিছু জায়গায় অস্থায়ী দমকা হাওয়াসহ হালকা থেকে মাঝারি ধরণের বৃষ্টি অথবা বজ্রসহ বৃষ্টি হতে পারে। সেই সাথে দেশের কোথাও কোথাও মাঝারি ধরনের ভারী বর্ষণ হতে পারে।

সব নদ-নদীর পানি বিপদসীমার নীচে রয়েছে।

#

কাদের/অনসূয়া/পরীক্ষিৎ/শামীম/২০১৯/১৬৩৩ ঘণ্টা

তথ্যবিবরণী নম্বর : ৩১৩২

**বঙ্গবন্ধুর প্রতি শ্রদ্ধা জানাতে সোনার বাংলা প্রতিষ্ঠা করতে হবে**

**-মোস্তাফা জব্বার**

ঢাকা, ৭ ভাদ্র (২২ আগস্ট) :

ডাক ও টেলিযোগাযোগ মন্ত্রী মোস্তাফা জব্বার বলেছেন, একাত্তরের পরাজিত শত্রু এবং তাদের দোসররা বাংলাদেশের অগ্রযাত্রাকে ব্যাহত করতে ষড়যন্ত্র করছে কারণ বাংলাদেশ বিশে^ মাথা উঁচু করে দাঁড়াক এটি তাদের সহ্য হয় না। তিনি বলেন, বঙ্গবন্ধুর প্রতি শ্রদ্ধা জানানোর উপায় হচ্ছে তাঁর স্বপ্নের সোনার বাংলা প্রতিষ্ঠা করা।

মন্ত্রী আজ ঢাকায় বিসিএসসিএল মিলনায়তনে বঙ্গবন্ধুর ৪৪তম শাহাদত বার্ষিকী ও জাতীয় শোক দিবস উপলক্ষে আলোচনা সভা ও দোয়া মাহফিল আয়োজিত অনুুষ্ঠানে প্রধান অতিথির বক্তৃতায় এসব কথা বলেন।

মন্ত্রী বলেন, বঙ্গবন্ধু হত্যাকান্ড কেবল বঙ্গবন্ধুকে হত্যা করার জন্য নয়, বাঙালি জাতিসত্ত্বাকে হত্যা করা, বাংলাদেশ রাষ্ট্রকে হত্যা করা। বঙ্গবন্ধুর জীবন, ইতিহাস ও উত্তরণ, বাঙালি জাতিকে ঐক্যবদ্ধ করে সশস্ত্র লড়াইয়ের মাধ্যমে স্বাধীন বাংলাদেশ অভ্যূদয়ের ইতিহাস রচনা করেছে। বাংলাদেশ একটি অসাম্প্রদায়িক রাষ্ট্র হিসেবে জন্ম নিয়েছে।

বিসিএসসিএল চেয়ারম্যান ড. শাহজাহান মাহমুদের সভাপতিত্বে অনুষ্ঠানে ডাক ও টেলিযোগাযোগ বিভাগের সচিব অশোক কুমার বিশ^াস অনুষ্ঠানে বক্তৃতা করেন।

অনুষ্ঠানে ১৫ আগস্ট শহীদদের আত্মার মাগফেরাত কামনা করে দোয়া করা হয়।

#

শেফায়েত/অনসূয়া/পরীক্ষিৎ/রেজ্জাকুল/কুতুব/২০১৯/১৬৪৬ ঘণ্টা

তথ্যবিবরণী নম্বর : ৩১৩১

**বঙ্গবন্ধু সমৃদ্ধ বাংলাদেশের ভিত্তি গড়ে গেছেন**

**-তথ্যমন্ত্রী**

ঢাকা, ৭ ভাদ্র (২২ আগস্ট) :

তথ্যমন্ত্রী ড. হাছান মাহমুদ বলেছেন, স্বাধীনতার পরে স্বল্পতম সময়ে বঙ্গবন্ধু দেশ পরিচালনার যে সময় পেয়েছেন, ঐ সময়ে তিনি সমৃদ্ধ বাংলাদেশের ভিত্তি গড়ে গেছেন। যার ভিত্তি ধরে জননেত্রী শেখ হাসিনার নেতৃত্বে উন্নত দেশের পরিকল্পনার কার্যক্রম দৃঢ়তার সাথে এগিয়ে চলছে।

মন্ত্রী আজ বঙ্গবন্ধুর ৪৪তম শাহাদতবার্ষিকী ও জাতীয় শোক দিবস উপলক্ষে “বঙ্গবন্ধু’র শিক্ষা ও প্রযুক্তি ভাবনা : চলমান ও আগামীর চ্যালেঞ্জ মোকাবিলায় করণীয়” শীর্ষক সেমিনারে প্রধান অতিথির বক্তব্যে এসব কথা বলেন। ইনস্টিটিউশন অব ডিপ্লোমা ইঞ্জিনিয়ার্স বাংলাদেশ (আইডিইবি) এই সভার আয়োজন করে।

মন্ত্রী বলেন, বঙ্গবন্ধু বিশ্বাস করতেন সোনার মানুষ ছাড়া সোনার দেশ গড়া সম্ভব নয়। তিনি শিক্ষাকে মানুষ গড়ার প্রথম হাতিয়ার হিসেবে গণ্য করে সকল প্রাথমিক বিদ্যালয় জাতীয়করণ করেছিলেন। বিদেশে কোম্পানিগুলো থেকে গ্যাস তেলের মালিকানা কিনে নিয়েছিলেন। যার সুফল এখন জাতি পাচ্ছে। বঙ্গবন্ধু’র দূরদর্শিতার হাত ধরে বাংলাদেশ বিশাল সমুদ্রসীমা জয় করেছে।

আইডিইবি’র সভাপতি এ কে এম এ হামিদের সভাপতিত্বে অনুষ্ঠানে বিশেষ অতিথির বক্তব্য রাখেন কারিগরি ও মাদ্রাসা শিক্ষা বিভাগের অতিরিক্ত সচিব (প্রশাসন ও উন্নয়ন) এ কে এম জাকির হোসেন ভূঞা, কারিগরি শিক্ষা অধিদপ্তরের মহাপরিচালক রওনক মাহমুদ, বাংলাদেশ কারিগরি শিক্ষা বোর্ডের চেয়ারম্যান ড. মোঃ মোরাদ হোসেন মোল্ল্যা। প্রবন্ধ উপস্থাপন করেন যশোর টিএসসি’র অধ্যক্ষ ড. সৈয়দ আব্দুল আজিজ ও বাংলাদেশ কারিগরি শিক্ষা বোর্ডের কারিকুলাম বিশেষজ্ঞ ড. শাহ আলম মজুমদার।

#

শামসুর/অনসূয়া/পরীক্ষিৎ/জসীম/রেজ্জাকুল/কুতুব/২০১৯/১৬০৫ ঘণ্টা

তথ্যবিবরণী নম্বর : ৩১৩০

**দেশের ডেঙ্গু পরিস্থিতি**

ঢাকা, ৭ ভাদ্র (২২ আগস্ট) :

স্বাস্থ্য অধিদপ্তরের হেলথ ইমার্জেন্সি অপারেশন সেন্টার ও কন্ট্রোল রুমের সর্বশেষ তথ্য অনুযায়ী গত জানুয়ারি থেকে আজ পর্যন্ত হাসপাতালগুলোতে সর্বমোট ডেঙ্গু আক্রান্ত ভর্তি রোগীর সংখ্যা ৫৯ হাজার ৫৯২ জন। তার মধ্যে চিকিৎসা শেষে ছাড়পত্র নিয়ে চলে গেছেন ৫৩ হাজার ৩৯৮ জন। আর এ যাবত ডেঙ্গু রোগে মারা গেছেন ৪৭ জন।

বর্তমানে সারাদেশের হাসপাতালগুলোতে ভর্তিকৃত ডেঙ্গুরোগী আছেন ৬ হাজার ১৪৭ জন, যার মধ্যে ঢাকা বিভাগে ৩ হাজার ৩৩২ জন।

গত ২৪ ঘণ্টায় সারাদেশে নতুন ১ হাজার ৫৯৭ জন ডেঙ্গুরোগী হাসপাতালে ভর্তি হয়েছেন, যার মধ্যে ঢাকা শহরে ৭৬১ জন।

#

স্বাস্থ্য অধিদপ্তর/অনসূয়া/পরীক্ষিৎ/শামীম/২০১৯/১২৫২ ঘণ্টা

তথ্যবিবরণী নম্বর : ৩১২৯

**বঙ্গবন্ধু হত্যার হুকুমদাতাদের বিচার হলে মানবাধিকার সমুন্নত হবে**

**--নৌপরিবহন প্রতিমন্ত্রী**

ঢাকা, ৭ ভাদ্র (২২ আগস্ট) :

নৌপরিবহন প্রতিমন্ত্রী ও বাংলাদেশ আওয়ামী লীগের সাংগঠনিক সম্পাদক খালিদ মাহ্মুদ চৌধুরী বলেছেন, বঙ্গবন্ধুর হত্যাকা-ের হুকুমদাতাদের বিচার হলে মানবাধিকার সমুন্নত হবে। বঙ্গবন্ধুর খুনিরা দম্ভ দেখালেও আইনী প্রক্রিয়ায় তাদের মূলোৎপাটন করা হবে।

তিনি আজ ঢাকায় সদরঘাট টার্মিনাল ভবনে জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী উপলক্ষে বিআইডব্লিউটিএ আয়োজিত স্বেচ্ছায় রক্তদান কর্মসূচির উদ্বোধন অনুষ্ঠানে এসব কথা বলেন।

বিআইডব্লিউটিএ’র চেয়ারম্যান কমডোর এম মাহবুব উল ইসলামের সভাপতিত্বে অনুষ্ঠানে অন্যান্যের মধ্যে বক্তব্য রাখেন নৌপরিবহন মন্ত্রণালয়ের সচিব মোঃ আবদুস সামাদ।

প্রতিমন্ত্রী বলেন, মানবাধিকার নেতারা আইনের শাসন ও মানবাধিকার নিয়ে কথা বললেও বঙ্গবন্ধু, শিশু রাসেল, সুকান্ত বাবু এবং অন্তঃসত্ত্বা আরজু মনির হত্যাকা- নিয়ে মানবাধিকার লঙ্ঘনের কথা বলেন না।

তিনি বলেন, রক্তদান কর্মসূচি হলো একটি সামাজিক অনুপ্রেরণা এবং সচেতনতা সৃষ্টি করা। বঙ্গবন্ধু রক্ত দিয়ে আমাদেরকে ঋণী করে গেছেন। বঙ্গবন্ধুর স্বপ্ন সোনার বাংলা গঠন করতে পারলে তাঁর ঋণ শোধ এবং শহীদদের প্রতি শ্রদ্ধা দেখানো সম্ভব হবে।

খালিদ মাহ্মুদ চৌধুরী বলেন, ১৫ আগস্ট শুধু বঙ্গবন্ধু ও বঙ্গবন্ধু পরিবারের সদস্যদের নয়; ঘাতকরা বাংলাদেশকে হত্যা করতে চেয়েছিল। মহান মুক্তিযুদ্ধের স্তম্ভকে সংবিধান থেকে মুছে ফেলতে চেয়েছিল। পরে বঙ্গবন্ধুর হত্যাকারীদের বিচার যাতে না হয় সেজন্য ইনডেমনিটি অধ্যাদেশ জারি করেছিল। জিয়াউর রহমান ইনডেমনিটি অধ্যাদেশকে পরবর্তিতে আইনে পরিণত করেন। তার সময়ে খুনিদের রাজনৈতিক ও সামাজিকভাবে প্রতিষ্ঠিত করা হয়েছিল।

বিআইডব্লিউটিএ’র সদর দফতর ও ঢাকা নদী বন্দরের ১৫০ জন কর্মকর্তা-কর্মচারি স্বেচ্ছায় রক্তদান কর্মসূচিতে অংশ নেন। একই সাথে নারায়ণগঞ্জ ও বরিশাল নদী বন্দরে পৃথকভাবে বিআইডব্লিউটিএর কর্মকর্তা ও কর্মচারিরা রক্তদান কর্মসূচিতে অংশ নেন।

#

জাহাঙ্গীর/অনসূয়া/রবি/শামীম/২০১৯/১৪১২ ঘণ্টা

তথ্যবিবরণী নম্বর : ৩১২৮

**উৎপাদনশীলতার ধারণা জাতীয় শিক্ষা কারিক্যুলামে সংযোজন করা হচ্ছে**

ঢাকা, ৭ ভাদ্র (২২ আগস্ট) :

উৎপাদনশীলতার উন্নয়নে তরুণ প্রজন্মকে উদ্বুদ্ধ করতে ২০২১ শিক্ষাবর্ষের জাতীয় শিক্ষা কারিক্যুলামে ‘উৎপাদনশীলতার ধারণা’ শীর্ষক অধ্যায় সংযোজন করা হচ্ছে। এ লক্ষ্যে এনপিও প্রণিত খসড়া কনটেন্ট ইতোমধ্যে জাতীয় শিক্ষাক্রম ও পাঠ্যপুস্তক বোর্ডে (এনসিটিবি) পাঠানো হয়েছে। এটি এসএসসি এবং দাখিল (ভোকেশনাল) পর্যায়ের শিক্ষার্থীদের জন্য নবম-দশম শ্রেণির পাঠ্যপুস্তকে অন্তর্ভুক্ত করা হবে।

আজ শিল্প মন্ত্রণালয়ে অনুষ্ঠিত জাতীয় উৎপাদনশীলতা কার্যনির্বাহী কমিটির সভায় এ তথ্য জানানো হয়। শিল্প সচিব মোঃ আবদুল হালিম এতে সভাপতিত্ব করেন।

শিল্পসচিব বলেন, রাষ্ট্রায়ত্ত চিনিকলগুলো দীর্ঘদিন ধরে লোকসান গুণলেও এগুলোকে লাভজনক করার সুযোগ রয়েছে। এ লক্ষ্যে শিল্প মন্ত্রণালয় ইতোমধ্যে লোকসানি হওয়ার পেছনের কারণগুলো চিহ্নিত করতে সক্ষম হয়েছে। এর আলোকে আসন্ন মাড়াই মওসুমের জন্য কার্যকর কর্মপরিকল্পনা নেয়া হয়েছে। আসন্ন মাড়াই মওসুমেই চিনি শিল্পের ইতিবাচক অগ্রগতি লক্ষ্য করা যাবে বলে তিনি মন্তব্য করেন। তিনি চিনিকলগুলোর পাশাপাশি বিসিআইসি এবং বিএসইসিসহ অন্যান্য প্রতিষ্ঠানের কারখানাগুলোতে উৎপাদনশীলতা বৃদ্ধি ও লিকেজ দূরীকরণে কার্যকর পদক্ষেপ নিতে সংশ্লিষ্টদের নির্দেশনা দেন।

সভায় তৃণমূল পর্যায়ে উৎপাদনশীলতা বৃদ্ধির প্রয়াস জোরদারের বিষয়ে বিস্তারিত আলোচনা হয়। এ সময় রাষ্ট্রায়ত্ত কারখানায় শ্রমিকের দক্ষতা বৃদ্ধি ও পণ্য বৈচিত্রকরণ, জেলা পর্যায়ে স্থাপিত বিসিক শিল্পনগরিগুলোতে উৎপাদনশীলতা বিষয়ক প্রশিক্ষণ কার্যক্রম সম্প্রসারণ, ন্যাশনাল প্রোডাক্টিভিটি মাস্টার প্ল্যান বাস্তবায়ন, ট্রেডবডিগুলোর সাথে এনপিও’র সমঝোতা স্মারক স্বাক্ষরসহ সংশ্লিষ্ট অন্যান্য বিষয় আলোচনায় স্থান পায়।

শিল্প মন্ত্রণালয়ের অতিরিক্ত সচিব লুৎফুন নাহার বেগমসহ কমিটি সংশ্লিষ্ট বিভিন্ন সরকারি প্রতিষ্ঠান ও ট্রেডবডির প্রতিনিধিরা সভায় উপস্থিত ছিলেন।

#

জলিল/অনসূয়া/জসীম/রেজ্জাকুল/শামীম/২০১৯/১২১৬ ঘণ্টা

তথ্যবিবরণী নম্বর : ৩১২৭

**শুভ জন্মাষ্টমী উপলক্ষে প্রধানমন্ত্রীর বাণী**

ঢাকা, ৭ ভাদ্র (২২ আগস্ট) :

প্রধানমন্ত্রী শেখ হাসিনা শুভ জন্মাষ্টমী উপলক্ষে নিম্নোক্ত বাণী প্রদান করেছেন :

“শ্রীকৃষ্ণের শুভ জন্মদিন ‘জন্মাষ্টমী উপলক্ষে সনাতন ধর্মাবলম্বী সকলকে আমি আন্তরিক শুভেচ্ছা জানাচ্ছি।

মানুষে মানুষে ভ্রাতৃত্ব স্থাপন এবং সমাজে সাম্য প্রতিষ্ঠাই ছিল শ্রীকৃষ্ণের একমাত্র লক্ষ্য। তিনি আজীবন শান্তি, মানবপ্রেম ও ন্যায়ের পতাকা সমুন্নত রেখেছেন। শ্রীকৃষ্ণ তাঁর জীবনাচরণ এবং কর্মের মধ্য দিয়ে মানুষের আরাধনা করেছেন।

বাংলাদেশ সাম্প্রদায়িক সম্প্রীতির দেশ। এদেশে সকল ধর্ম ও বর্ণের মানুষ যুগ যুগ ধরে শান্তিপূর্ণভাবে বসবাস করে আসছে। আমাদের সংবিধানে সকল ধর্ম ও বর্ণের মানুষের সমানাধিকার নিশ্চিত করা হয়েছে। আমরা বিশ্বাস করি, ধর্ম যার যার, উৎসব সবার।

আওয়ামী লীগ সরকার দেশে সাম্প্রদায়িক সম্প্রীতি রক্ষা করতে বদ্ধপরিকর। শ্রীকৃষ্ণের আদর্শ ও শিক্ষা বাঙালির হাজার বছরের সাম্প্রদায়িক সম্প্রীতি, সৌহার্দ্য ও ভ্রাতৃত্বের বন্ধনকে আরো সুদৃঢ় করবে বলে আমার বিশ্বাস।

আমি আশা করি, এই জন্মাষ্টমী উৎসব শ্রীকৃষ্ণের ভক্তগণকে তাঁর জীবনাদর্শ অনুসরণ করতে আরো অনুপ্রাণিত করবে। সকলের সম্মিলিত প্রচেষ্টায় আমরা সর্বকালের সর্বশ্রেষ্ঠ বাঙালি, জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলাদেশ গড়ে তুলতে সক্ষম হব।

আমি জন্মাষ্টমী উপলক্ষে দেশের সকল নাগরিকের সুখ, শান্তি ও কল্যাণ কামনা করছি।

জয় বাংলা, জয় বঙ্গবন্ধু

বাংলাদেশ চিরজীবী হোক”

#

ইমরুল/অনসূয়া/রবি/শামীম/২০১৯/১০৩৫ ঘণ্টা

তথ্যবিবরণী নম্বর : ৩১২৬

**শুভ জন্মাষ্টমী উপলক্ষে রাষ্ট্রপতির বাণী**

ঢাকা, ৭ ভাদ্র (২২ আগস্ট) :

রাষ্ট্রপতি মোঃ আবদুল হামিদ শুভ জন্মাষ্টমী উপলক্ষে নিম্নোক্ত বাণী প্রদান করেছেন :

“শ্রীকৃষ্ণের জন্মদিবস ‘শুভ জন্মাষ্টমী’উপলক্ষে আমি হিন্দু ধর্মাবলম্বীদের জানাই আন্তরিক শুভেচ্ছা ও অভিনন্দন।

জন্মাষ্টমী হিন্দু সম্প্রদায়ের অন্যতম প্রধান ধর্মীয় উৎসব। ধর্মাবতার শ্রীকৃষ্ণ ছিলেন পরোপকারী, প্রেমিক, রাজনীতিক ও সমাজসংস্কারক। সমাজ থেকে অন্যায়-অত্যাচার, নিপীড়ন ও হানাহানি দূর করে মানুষে মানুষে অকৃত্রিম ভালোবাসা ও সম্প্রীতির বন্ধন গড়ে তোলাই ছিল শ্রীকৃষ্ণের মূল দর্শন। যেখানেই অন্যায়-অবিচার এ ধরাধামকে গ্রাস করেছে সেখানেই শ্রীকৃষ্ণ আবির্ভূত হয়েছেন আপন মহিমায়। সনাতন ধর্ম মতে, অধর্ম ও দুর্জনের বিনাশ এবং ধর্ম ও সুজনের রক্ষায় তিনি যুগে যুগে পৃথিবীতে আগমন করেন। অপশক্তির হাত থেকে শুভশক্তিকে রক্ষার জন্য শ্রীকৃষ্ণ মথুরার অত্যাচারী রাজা কংসকে হত্যা করে মথুরায় শান্তি স্থাপন করেন। কৃষ্ণের প্রেমিকরূপের পরিচয় পাওয়া যায় তাঁর বৃন্দাবন লীলায়, যা বৈষ্ণব সাহিত্যের মূল প্রেরণা। শ্রীকৃষ্ণের ভাব ও দর্শন যুগ যুগ ধরে হিন্দু সমাজ ও সংস্কৃতিতে গভীরভাবে প্রোথিত।

বাংলাদেশ সাম্প্রদায়িক সম্প্রীতির দেশ। আবহমানকাল থেকে এ দেশে সকল ধর্মের অনুসারীরা পারস্পরিক সম্প্রীতি ও সৌহার্দ্য বজায় রেখে নিজ নিজ ধর্ম পালন করে আসছে। সাম্প্রদায়িক সম্প্রীতি তাই আমাদের মহান ঐতিহ্য। সম্মিলিত প্রচেষ্টায় এই ঐতিহ্য অব্যাহত রেখে পারস্পরিক সৌহার্দ্য ও সম্প্রীতি অটুট রাখতে হবে। মানবকল্যাণ সব ধর্মের মূল বাণী। সমাজে বিদ্যমান সম্প্রীতি ও মৈত্রীর বন্ধনকে আরো দৃঢ় করে তা জাতীয় অগ্রগতি ও সমৃদ্ধি অর্জনে কাজে লাগানোর জন্য আমি দেশের সকল ধর্মাবলম্বীদের প্রতি আহ্বান জানাই।

আমি শ্রীকৃষ্ণের জন্মতিথি ‘শ্রী শ্রী জন্মাষ্টমী’ উৎসবের সাফল্য কামনা করি।

বাংলাদেশ চিরজীবী হোক।”

#

আজাদ/অনসূয়া/রবি/শামীম/২০১৯/১০৪০ ঘণ্টা